კირენია
კირენია (ბერძ. Κερύνεια)/გირნე (თურქ. Girne) — ქალაქი კვიპროსში, მდებარეობს კუნძულის ჩრდილოეთ სანაპიროზე . 1974 წლიდან ექვემდებარება ნახევრად აღიარებული ჩრდილოეთი კვიპროსის რესპუბლიკის კონტროლს. დასახლების კვალი ქალაქის ტერიტორიაზე ნეოლითის პერიოდში ჩნდება. ქალაქის ლეგენდარულ დამაარსებლად ითვლება არკადიელი ცეფეუსი. ქალაქი კირენია წერილობით ძეგლებში პირველად მოიხსენიება ეგვიპტის ფარაონ რამსეს III-ის ეპოქაში. შემდეგ კირენია მეზობელ ლაპეტოსთან ერთად ხდება მნიშვნელოვანი სავაჭრო ცენტრი.